ALLA คว้าตัวแทนจำหน่ายรอก 2 แบรนด์เยอรมัน ขยายฐานลูกค้าเพิ่ม-เสริมแกร่งธุรกิจ
ALLA คว้าตัวแทนจำหน่ายรอก 2 แบรนด์เยอรมัน YALE-ABUS ขยายฐานลูกค้าเพิ่ม-เสริมแกร่งธุรกิจ
29 ต.ค. 2561

บริษัท ออลล่า จำกัด (มหาชน) หรือ ALLA เปิดเผยว่า บริษัทฯได้รับแต่งตั้งให้เป็นผู้แทนจำหน่ายอย่างเป็นทางการของรอกและอุปกรณ์ยี่ห้อ “YALE” ภายใต้ STAHL CraneSystems GmbH ประเทศเยอรมันนี ซึ่งธุรกิจหลักของบริษัทฯ คือ ผู้ผลิตและจัดจำหน่ายอุปกรณ์ขนถ่ายวัสดุ ได้แก่ เครนและรอก ช่องโหลดสินค้า ระบบการจัดการคลังสินค้าอัตโนมัติและบริการหลังการขาย ซึ่งเดิมบริษัทฯได้รับการแต่งตั้งให้เป็นผู้แทนจำหน่ายรอกยี่ห้อ “STAHL” จากประเทศเยอรมันนี
อีกทั้ง บริษัทย่อยได้รับการแต่งตั้งให้เป็นผู้แทนจำหน่ายรอกยี่ห้อ “ABUS” จากประเทศเยอรมันนีมานานกว่า 25 ปี
โดยการได้รับการแต่งตั้งให้เป็นผู้แทนจำหน่ายรอกและอุปกรณ์ยี่ห้อ “YALE” นั้น จะช่วยให้บริษัทฯขยายฐานลูกค้าได้ครอบคลุมในกลุ่มผู้รับเหมาและผู้ใช้งานในระดับกลางได้มากยิ่งขึ้น